एकताको कुरा हुनेबित्तिकै विभिन्न किसिमका मानसिकता सक्रिय हुने र देखिने गर्दा रहेछन् । एउटा समूहमा ठूलो नेता भइखाएका कतिपयहरू एकतापछि तल झर्ने अथवा गौण भूमिकामा रहनुपर्ने पनि हुनसक्छ । सानो समूहमा ठूलो पद ओगटेकाहरू ठूलो समूहमा सानो पदमा रहनुपर्ने पनि हुन्छ । वास्तवमा कतिपय एकताको अहम् प्रश्नमा भन्दा एकतापछि आफ्नो भूमिका के हुने हो भनेर सदैव चिन्तित र भयभित हुनेगरेको पनि पाइन्छ । यो हामीले व्यवहारमा भोगेको र देखेको कुरा हो । हुलमुलमा नेता भइखाएकाहरूमा अझ यो चिन्ता बढी नै हुँदो रहेछ । मूल कुरा क्रान्तिकारीहरूबीचको एकता हो, भूमिका त आन्दोलनले दिने कुरा हो ।
